text: Analitzen la implicació de Rússia en la mort de l'exespia Litivnentko - Regió7 :: El Diari de la Catalunya Central
  Analitzen la implicació de Rússia en la mort de l'exespia Litivnentko
  viviana garcia (efe) | londres 01.08.2014 | 00:00
  La possible implicació de l'Estat rus en la misteriosa mort de l'exespia rus Alexander Litvinenko, enverinat a la capital britànica el 2006, centra la investigació pública del cas que va començar ahir al Tribunal Superior de Londres. La indagació, ordenada el dia 22 d'aquest mes pel govern britànic, va ser formalment oberta pel jutge Robert Owen, la missió del qual serà la d'establir la responsabilitat per la mort de l'exagent, assassinat amb la substància radioactiva poloni-210.
  El magistrat va qualificar d'"importància central" saber si l'Estat rus va estar implicat en la mort de Litvinenko, encara que va aclarir que no indagarà sobre la possible responsabilitat del govern britànic a l'hora de protegir l'antic agent del KGB.